遇见最美的元曲《天净沙·秋思》
马致远
枯藤老树昏鸦，小桥流水人家，古道西风瘦马。
夕阳西下，断肠人在天涯。
《大德歌·春》
关汉卿
子规啼，不如归，道是春归人未归。
几日添憔悴，虚飘飘柳絮飞。
一春鱼雁无消息，则见双燕斗衔泥。
《大德歌·夏》
关汉卿
俏冤家，在天涯，偏那里绿杨堪系马。
困坐南窗下，数对清风想念他。
蛾眉淡了教谁画？瘦岩岩羞戴石榴花。
《大德歌·秋》
关汉卿
风飘飘，雨潇潇，便做陈抟睡不着，
懊恼伤怀抱，扑簌簌泪点抛。
秋蝉儿噪罢寒蛩儿叫，淅零零细雨打芭蕉。
《大德歌·冬》
关汉卿
雪纷华，舞梨华。
再不见烟村四五家，密洒堪图画。
看疏林噪晚鸦，黄芦掩映清江下，斜缆着钓鱼艖。
《四块玉·别情》
关汉卿
自送别，心难舍，一点相思几时绝?
凭阑袖拂杨花雪。
溪又斜，山又遮，人去也!
《沉醉东风·送别》
关汉卿
咫尺的天南地北，霎时间月缺花飞。
手执着饯行杯，眼阁着别离泪。
刚道得声保重将息，痛煞煞教人舍不得，好去者前程万里。
忧则忧鸾孤凤单，愁则愁月缺花残，
为则为俏冤家，害则害谁曾惯，
瘦则瘦不似今番，恨则恨孤帏绣衾寒，怕则怕黄昏到晚。
《沉醉东风·渔夫》
白朴
黄芦岸白蘋渡口，绿柳堤红蓼滩头